CELEX: 32009D0826
Language: et
Date: 2009-10-13 00:00:00
Title: 2009/826/EÜ: Komisjoni otsus, 13. oktoober 2009 , millega lubatakse hariliku lutserni ( Medicago sativa ) lehe ekstrakti turuleviimine uuendtoiduna või toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2009) 7641 all)

11.11.2009   
            
            
               ET
            
            
               Euroopa Liidu Teataja
            
            
               L 294/12
            
         
      KOMISJONI OTSUS,
   13. oktoober 2009,
   millega lubatakse hariliku lutserni (Medicago sativa) lehe ekstrakti turuleviimine uuendtoiduna või toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2009) 7641 all)
   (Ainult prantsuskeelne tekst on autentne)
   (2009/826/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               28. veebruaril 2000 esitas äriühing Viridis Prantsusmaa pädevatele ametiasutustele taotluse tuua uuendtoiduna või toidu uuendkoostisosana turule kaks hariliku lutserni (Medicago sativa) lehe ekstrakti; Prantsusmaa pädev toiduhindamisasutus esitas 28. aprillil 2003 esmase ohutushindamise aruande. Kõnealuses aruandes tegi ta järelduse, et on vaja täiendavat hindamist.
            
         
               (2)
            
            
               Komisjon edastas esmase hindamisaruande kõikidele liikmesriikidele 27. veebruaril 2004. Mõned liikmesriigid esitasid lisamärkusi.
            
         
               (3)
            
            
               Äriühing L.-R.D. (Luzerne – Recherche et Développement) võttis 12. oktoobril 2006 üle vastutuse taotluse eest; äriühing vähendas taotluse ulatust ühele hariliku lutserni lehe ekstraktile ning vastas esmasele hindamisaruandele ja liikmesriikide esitatud lisaküsimustele.
            
         
               (4)
            
            
               Euroopa Toiduohutusametiga (EFSA) konsulteeriti 11. veebruaril 2008 ning 13. märtsil 2009 esitas ta Euroopa Komisjoni taotlusel dieettoiduainete, toitumis- ja allergiakomisjoni teadusliku arvamuse hariliku lutserni valgukontsentraadi ohutuse kohta toiduna.
            
         
               (5)
            
            
               EFSA jõudis oma arvamuses järeldusele, et hariliku lutserni (Medicago sativa) valgukontsentraadi tarbimine on konkreetsete kasutustingimuste järgimise korral inimestele ohutu.
            
         
               (6)
            
            
               Teadusliku hindamise alusel on kindlaks tehtud, et hariliku lutserni (Medicago sativa) valgu kontsentraat vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas kirjeldatud hariliku lutserni (Medicago sativa) valgu kontsentraati (edaspidi „toode”) võib viia ühenduse turule ja kasutada toidu uuendkoostisosana toidulisandites.
   Artikkel 2
   Tootja poolt hariliku lutserni (Medicago sativa) valgu ekstrakti päevaseks tarbimiseks soovitatava koguse ülemmäär on 10 grammi.
   Artikkel 3
   Nimetus, mis kantakse käesoleva otsusega lubatud toidu uuendkoostisosa sisaldava toidu märgistusele, on „hariliku lutserni (Medicago sativa) valk”.
   Artikkel 4
   Käesolev otsus on adresseeritud äriühingule Luzerne – Recherche et Développement (L.-R.D.), Complexe agricole du Mont-Bernard, F-51000 Châlons-en-Champagne.
   
      Brüssel, 13. oktoober 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 43, 14.2.1997, lk 1.
   
      LISA
      
         HARILIKU LUTSERNI (MEDICAGO SATIVA) VALGUEKSTRAKTI TEHNILISED NÕUDED
      
      
         Kirjeldus
      
      Harilik lutsern töödeldakse kahe tunni jooksul pärast saagikoristust. See tükeldatakse ja purustatakse. Õlipressi-laadse pressi kasutamisel annab harilik lutsern saaduseks kiujäägi ja pressitud mahla (10 % kuivainet). Mahla kuivaine sisaldab umbes 35 % toorvalku. Pressitud mahl (pH 5,8–6,2) neutraliseeritakse. Eelsoojendamine ja aurupritse teevad võimalikuks valkude kalgendumise koos karotenoidide ja klorofülli pigmentidega. Sadestunud valk eraldatakse tsentrifuugimise teel ja seejärel kuivatatakse. Pärast askorbiinhappe lisamist hariliku lutserni valgu kontsentraat granuleeritakse ja hoiustatakse inertgaasi keskkonnas või külmas.
      
         Hariliku lutserni (Medicago sativa) valgu ekstrakti koostis
      
      
                  Valk
               
               
                  45–60 %
               
            
                  Rasv
               
               
                  9–11 %
               
            
                  Vesilahustuvad kiudained
               
               
                  1–2 %
               
            
                  Polüsahhariidid (lahustumatu kiudaine)
                  sealhulgas tselluloos
               
               
                  11–15 %
                  2–3 %
               
            
                  Mineraaltoitained
               
               
                  8–13 %
               
            
                  Saponiinid
               
               
                  Mitte üle 1,4 %
               
            
                  Isoflavoonid
               
               
                  Mitte üle 350 mg/kg
               
            
                  Kumestrool
               
               
                  Mitte üle 100 mg/kg
               
            
                  Fütaadid
               
               
                  Mitte üle 200 mg/kg
               
            
                  L-kanavaniin
               
               
                  Mitte üle 4,5 mg/kg